ആടുവളര്ത്തല് പദ്ധതി പരിശീലന കളരി ആരംഭിച്ചു തൊടുപുഴ: വ്യാവസായിക ആടുവളര്ത്തല് പദ്ധതിയെ സംബന്ധിച്ച്ഗുണഭോക്താക്കള്ക്കായി പരിശീലന പരിപാടി സംഘടിപ്പിച്ചു. മൃഗസംരക്ഷണവകുപ്പിന്റെ വാഗമണിലുള്ള ലൈവ്സ്റ്റോക്ക് മാനേജ്മെന്റ് ട്രെയിനിംഗ് സെന്ററിന്റെ ആഭിമുഖ്യത്തിലാണ് പരിപാടി നടന്നത്. മുനിസിപ്പല് ചെയര്മാന് സനീഷ് ജോര്ജ് ഉദ്ഘാടനം ചെയ്തു. പരിശീലന യജ്ഞത്തില് ജില്ലാ മൃഗസംരക്ഷണ ഓഫീസര് ഡോ. ജയ ചാണ്ടി അധ്യക്ഷത വഹിച്ചു. ജില്ലാ വെറ്ററിനറി കേന്ദ്രം ചീഫ് വെറ്ററിനറി ഓഫീസര് ഡോ. കുര്യന് കെ. ജേക്കബ് വ്യാവസായിക ആടുവളര്ത്തല് പദ്ധതി വിശദീകരിച്ചു. എല്എംടിസി അസിസ്റ്റന്റ് ഡയറക്ടര് ഡോ.കെ.കെ ഷാജി, വെറ്ററിനറി സര്ജന് ഡോ. ശാലു എലിസബത്ത് സൈമണ് തുടങ്ങി വിദഗ്ദ്ധര് എന്നിവര് ക്ലാസുകള് നയിക്കും. The post ആടുവളര്ത്തല് പദ്ധതി പരിശീലന കളരി ആരംഭിച്ചു first appeared on MalayalamExpressOnline.